На основу члана 59. став 1. Закона о локалној самоуправи (''Службени гласник РС'', број 129/2007, 83/2014 – др. закон и 101/2016 – др. Закон и број 47/2018), члана 1 Закона о запосленима у аутономним покрајинама и јединицама локалне самоуправе (''Службени гласник РС'', број 21/2016 и 113/2017), члана 88, став 1, тачка 1 Статута Града Ниша ("Службени лист Града Ниша'' бр. 88/2008, 143/2016 и 18/2019), члана 30. став 1. Статута Градске општине Нишка Бања (''Службени лист Града Ниша'', број 124/2008 и 40/2017),

Скупштина Градске општине Нишка Бања, на седници одржаној 23.04.2019. године, донела је

О Д Л У К У

 О ДРУГИМ ИЗМЕНАМА И ДОПУНАМА ОДЛУКЕ О ОРГАНИЗАЦИЈИ УПРАВЕ ГРАДСКЕ ОПШТИНЕ

НИШКА БАЊА

 **Члан 1.**

 У Одлуци о организацији Управе Градске општине Нишка Бања (''Службени лист Града Ниша'', број143/16 и 123/17) члан 8. мења се и гласи:

 „Члан 8.

 Унутрашње организационе јединице су:

1. Одсек за правне, опште и послове људских ресурса;
2. Одсек за инспекцијске, имовинско правне, комуналне, послове туризма и екологије;
3. Одсек за буџет и финансије;
4. Канцеларија за локални економски развој.“

**Члан 2.**

 У члану 9. став 1. речи „Одсек за правне и заједничке послове“ замењују се речима „Одсек за правне, опште и послове људских ресурса“.

 **Члан 3.**

 Члан 10. мења се и гласи:

„Члан 10

Одсек за инспекцијске, имовинско правне, комуналне, послове туризма и екологије обавља:

-послове праћења, примене прописа и израде нацрта општих и појединачних аката и одлука из надлежности Одсека;

-послове извршавања прописе и општих аката Града и Градске општине из области туризма, имовинско-правне и комуналне делатности;

-комунално-инспекцијске послове, послове старања о одржавању комуналног реда у општини и послове спровођења прописа којима се уређује комунални ред у складу са законима и актима;

-послове у вези са постављањем монтажних објеката на јавним површинама у складу са планом и прописима;

-послове израде програма изградње, одржавања, управљања и коришћења сеоских, пољских и других некатегорисаних путева;

-послове уређивања и утврђивања начина коришћења и управљања сеоским водоводима, изворима, јавним бунарима и чесмама;

-послове уређења и организације вршења послова у вези са држањем домаћих и егзотичних животиња;

-послове у вези са предузимањем мера за спречавање штета, организације заштите од елементарних и других већих непогода и заштите од пожара, као и стварању услова за њихово отклањање, односно ублажавање њихових последица, у складу са прописима града;

-послове екологије и безбедности здравља на раду и заштите од елементарних непогода и пожара;

-послове очувања, коришћења и унапређења подручја са природним лековитим својствима и неметалним минералним сировинама;

-послове старања о коришћењу пашњака и одлучује о привођењу пашњака другој култури;

-послове спровођења поступка исељења бесправно усељених лица у станове и заједничке просторије у стамбеним зградама;

-послове уређења и одржавања спољног изгледа стамбених и пословних објеката, зелених површина, дечјих игралишта, објеката јавне расвете и саобраћајних знакова и сл.;

-послове општег уређења насељених места на свом подручју из надлежности Градске општине;

-послове одржавања и уређивања гробаља на свом подручју у складу са прописима Града;

-послове уређивања радног времена, места на којима се могу обављати угоститељске делатности и утврђивањем других услова за обављање ове делатности;

 -послове праћења и подстицаја развоја пољопривреде на свом подручју;

 -послове развоја туризма и угоститељства, занатства, туризма и трговине и уређивања места на којима се могу обављати угоститељске делатности,на свом подручју;

-послове усмерене на подстицање развоја културно – уметничког аматеризма и обезбеђења услова за организацију и одржавање културних и спортских манифестација и других активности од значаја за Градску општину;

-послове регистрације Стамбених заједница;

-послове припреме, иновирања и дистрибуирања промотивног материјала;

-послове организовања промотивних манифестација у циљу представљања туристичких потенцијала Нишке Бање;

-послове обавештавања надлежних субјеката о одржавању туристичких сајмова и привредних изложби;

-послове организовања и учествовања у информативним кампањама о важности директних страних инвестиција и промоцији пословног концепта који се позитивно одражава на туристичке капацитете Нишке Бање;

-на основу овлашћења Председника и Већа Градске општине Нишка Бања, представља Градску општину на регионалном, државном и међународном нивоу у активностима везаним за развој и промоцију туристичких потенцијала Нишке Бање;

 -и друге послове у складу са законом, прописима Града и Градске општине.“

**Члан 4.**

У члану 12. став 1. после речи „заједници“, бришу речи „промоција туристичких потенцијала“.

У члану 12. став 3 , под ђ) бришу се алинеје број 1,2,3,4 и 6.

**Члан 5.**

 Члан 17. мења се и гласи:

„Члан 17.

 Начелник Управе припрема нацрт Правилника и доставља га Већу Градске општине.

 Правилник о унутрашњем уређењу и систематизацији радних места у Управи Градске општине Нишка Бања, након усвајања од стране Већа Градске општине доставља се Градском Већу Града Ниша, ради добијања сагласности.“

**Члан 6**.

 Члан 48. мења се и гласи:

„Члан 48.

 Послове у Управи могу обављати лица која имају прописану школску спрему и испуњавају услове прописане Законом.“

**Члан 7.**

 У осталом делу Одлука о организацији Управе Градске општине Нишка Бања (''Службени лист Града Ниша'', број 143/16 и 123/17) остаје непромењена.

**Члан 8.**

 Одлуку о изменама и допунама одлуке о организацији Управе Градске општине Нишка Бања објавити у „Службеном листу Града Ниша“ по добијању сагласности од Скупштине Града Ниша.

**Члан 9.**

 Одлука о изменама и допунама одлуке о организацији Управе Градске општине Нишка Бања ступа на снагу осмог дана од дана објављивања у „Службеном листу Града Ниша“.

 Број: 06-23/3-2019-01

 У Нишкој Бањи, 23.04.2019.године

**СКУПШТИНА ГРАДСКЕ ОПШТИНЕ НИШКА БАЊА**

 **ПРЕДСЕДНИК**

 **Зоран Јовановић**

**О б р а з л о ж е њ е**

ПРАВНИ ОСНОВ за доношење Одлуке о другим изменама и допунама одлуке о организацији Управе Градске општине Нишка Бања (у даљем тексту: Одлука) садржан је у одредбама члана 59. став 1. Закона о локалној самоуправи (''Службени гласник РС'', број 129/2007, 83/2014 – др. закон и 101/2016 – др. Закон и број 47/18), члана 1 Закона о запосленима у аутономним покрајинама и јединицама локалне самоуправе (''Службени гласник РС'', број 21/16 и 113/17), члана 88, став 1, тачка 1 Статута Града Ниша ("Службени лист Града Ниша'' бр. 88/2008, 143/2016 и 18/2019), члана 30. став 1. Статута Градске општине Нишка Бања (''Службени лист Града Ниша'', број 124/2008), члана 2, став 1. тачка 1. и члана 4. став 1. тачка 1 Измена и допуна Статута Градске општине Нишка Бања (''Службени лист Града Ниша'', број 40/17),којим је утврђено да Скупштина Градске општине Нишка Бања доноси акт о уређењу Управе градске општине.

РАЗЛОГ ЗА ДОНОШЕЊЕ ОДЛУКЕ о другим изменама и допунама одлуке о организацији Управе Градске општине, садржан је у неопходности успостављања ефикасног система у обављању послова из делокруга Управе и вишег степена контроле и одговорности.

НАДЛЕЖНОСТ УПРАВЕ ГРАДСКЕ ОПШТИНЕ: Статутом утврђени послови из надлежности градске општине, овом одлуком се распоређује у Управи по одсецима. Одлуком је такође предвиђено да се у оквиру Управе Градске општине образује три одсека и једна канцеларија, као унутрашње организационе јединице ради вршења истих послова или обједињавања сродних послова који су међусобно повезани.

1. Одсек за правне и послове људских ресурса;

2. Одсек за инспекцијске, имовинско правне, комуналне, послове туризма и екологије;

3. Одсек за буџет и финансије

4. Канцеларија за локални економски развој.

У оквиру одсека могуће је образовање група, а актом о систематизацији радних места радна места координатора уколико послови већег обима то изискују, чиме ће се обезбедити непосреднија контрола и надзор над квалитетнијем обављањем послова и радних задатака.

Број запослених у Управи је усклађен са Одлуком о утврђивању максималног броја запослених на неодређно време у јавном сектору.

ПРОЦЕНА ФИНАНСИЈСКИХ СРЕДСТАВА ЗА СПРОВОЂЕЊЕ ЗАКОНА

За спровођење ове Одлуке, није потребно обезбеђивање додатних финансијских средстава, у буџету Градске општине. Средства за рад Управе градске општине обезбеђена су буџетом Градске општине.

 **СКУПШТИНА ГРАДСКЕ ОПШТИНЕ НИШКА БАЊА**

 **ПРЕДСЕДНИК**

 **Зоран Јовановић**